Translate the text from Welsh to English.



 
Hoffwn hysbysu’r Aelodau am achos difrifol y mae Bwrdd Iechyd Prifysgol Aneurin Bevan wedi’i nodi, sef bod gweithiwr gofal iechyd sydd wedi ymddeol wedi cael diagnosis o Hepatitis C. Roedd prif gyflogaeth y gweithiwr gofal iechyd yng Nghymru rhwng mis Mai 1984 a mis Gorffennaf 2003 yn Ysbyty Glowyr Dosbarth Caerffili, ond hefyd am gyfnod byr yn hen Ysbyty Dwyrain Morgannwg (28 Mai 1984 – 17 Gorffennaf 1984\) ac yn Ysbyty Maelor Wrecsam (15 Mai 1978 – 27 Mehefin 1978\). Yn ystod gyrfa’r gweithiwr gofal iechyd, treuliodd amser hefyd yn gweithio yn Lloegr, yr Alban a Gogledd Iwerddon.

Hyd yn hyn, mae dau glaf yng Nghymru wedi’u nodi â Hepatitis C, ac rydyn ni'n gwybod bod y gweithiwr gofal iechyd wedi trosglwyddo’r haint.  

Gofynnwyd am gyngor gan Banel Cynghori’r DU ar gyfer gweithwyr gofal iechyd sydd wedi’u heintio â feirysau a gludir yn y gwaed (UKAP) ynghylch sut i ymdrin â’r achos hwn. Cyngor UKAP oedd y dylai Bwrdd Iechyd Prifysgol Aneurin Bevan gynnal ymarfer adolygu a phennu Tîm Rheoli Achos. Yn ystod yr ymarfer adolygu, cafodd nifer sylweddol o nodiadau achos eu lleoli a’u hadolygu i adnabod y cleifion hynny a allai fod wedi dod i gysylltiad â’r haint hwn. Mae Ymarfer Hysbysu Cleifion wedi cael ei sefydlu o dan arweiniad Bwrdd Iechyd Prifysgol Aneurin Bevan. Yn ogystal ag ymdrin â’r ardal leol, mae Bwrdd Iechyd Prifysgol Aneurin Bevan yn cydgysylltu’r ymateb ar gyfer cleifion Byrddau Iechyd Cwm Taf a Betsi Cadwaladr.  

Mae Bwrdd Iechyd Prifysgol Aneurin Bevan yn ysgrifennu at o leiaf 3,000 o gleifion yr wythnos hon, a 2,000 yn rhagor o gleifion yr wythnos nesaf. Nodwyd fod y cleifion hyn yn sicr neu o bosibl wedi cael triniaethau penodol gan y gweithiwr gofal iechyd. Mae’r mwyafrif helaeth o’r rhain yn ardal Bwrdd Iechyd Prifysgol Aneurin Bevan, gyda nifer fechan yn ardaloedd Byrddau Iechyd Cwm Taf a Betsi Cadwaladr. Os yw cleifion wedi symud o’r ardaloedd hyn, mae pob ymdrech yn cael ei wneud i gysylltu â nhw.

Mae gwasanaeth cwnsela a chynghori’n cael ei gynnig i’r bobl sy’n cael llythyr ar y camau nesaf i’w cymryd. Mae manylion yn y llythyr ynghylch llinell gymorth sy’n cael ei ateb gan unigolion sydd wedi’u hyfforddi. Mae clinigau wedi cael eu sefydlu i roi profion i’r unigolion hyn a bydd apwyntiadau’n cael eu trefnu drwy’r llinell gymorth. Mae Galw Iechyd Cymru, ar 0845 46 47, yn cynnig gwasanaeth llinell gymorth cyffredinol i’r rheini sy’n pryderu, ond sydd heb gael eu nodi drwy’r Ymarfer Hysbysu Cleifion.

Mae UKAP yn cynghori ar ymateb Cymru fel rhan o waith ledled y DU. Efallai y byddwn yn cysylltu â rhagor o gleifion yng ngoleuni cyngor pellach ar gategorïau risg. Mae Iechyd Cyhoeddus Cymru hefyd yn cynorthwyo â phob agwedd ar yr ymateb.

Nid ydym yn cyhoeddi manylion y gweithiwr gofal iechyd. Mae’n hynod o bwysig bod yr holl gleifion sydd wedi’u heintio â Hepatitis C (gan gynnwys gweithwyr gofal iechyd) yn cael yr un hawl i gyfrinachedd ag unrhyw glaf arall sy’n ceisio neu’n cael gofal meddygol. Yn yr un modd â’r rhan fwyaf o bobl sydd wedi’u heintio â Hepatitis C, nid oedd gan y gweithiwr iechyd unrhyw symptomau ac nid oedd yn ymwybodol o’r haint tan ymddeoliad. Cyn gynted ag y cadarnhawyd fod yr haint wedi cael ei drosglwyddo, dechreuwyd ymateb i’r achos.

Ers 2007, dylid rhoi prawf Hepatitis C i’r holl weithwyr gofal iechyd sy’n dechrau yn y GIG, a dylai unrhyw un sy’n rhoi triniaethau llawfeddygol am y tro cyntaf (Exposure Prone Procedures yw’r enw Saesneg ar y rhain) gael prawf Hepatitis C gan yr Ymddiriedolaeth neu’r Bwrdd Iechyd sy’n eu cyflogi.

Hoffwn bwysleisio mai isel yw’r perygl o gael yr haint, ac rydyn ni’n cynnig profion i fod yn gwbl ddiogel. Mae gan gyn lleied ag 1 o bob 250 o bobl yn y DU yr haint Hepatitis C, ac nid yw o reidrwydd yn arwain at broblemau iechyd. Mae’n bwysig nodi pobl sydd efallai wedi’u heintio oherwydd gall triniaeth wella’r haint mewn hyd at 80% o achosion.

Hoffwn fynegi fy niolchgarwch i aelodau a staff yng ngweinyddiaethau a gwasanaethau iechyd eraill y DU am eu cydweithrediad wrth ymdrin â’r achos hwn.

Mae’r datganiad hwn yn cael ei gyhoeddi yn ystod y toriad er mwyn hysbysu’r aelodau. Os bydd aelodau am i mi wneud datganiad pellach neu ateb cwestiynau ar hyn pan fydd y Cynulliad yn dychwelyd, byddaf yn fodlon gwneud hynny.







Translation:


 
I would like to make Members aware of a serious incident that has been reported by Aneurin Bevan University Health Board, involving a retired healthcare worker who has been diagnosed as having Hepatitis C.  The healthcare worker’s  main employment in Wales was between May 1984 and July 2003 at Caerphilly District Miners’ Hospital, but also for a short time at the former East Glamorgan Hospital (28 May 1984 – 17 July 1984\) and Wrexham Maelor Hospital (15 May 1978 – 27 June 1978\).  During the healthcare worker’s career, time was also spent working in England, Scotland and Northern Ireland.  


To date, two patients in Wales have been identified as having Hepatitis C, which is known to have been transmitted from the healthcare worker.  


Advice on appropriate handling of this incident has been sought from the UK Advisory Panel for Healthcare workers infected with blood borne viruses (UKAP).  UKAP advised Aneurin Bevan University Health Board to undertake a look\-back exercise and establish an Incident Management Team.  The look\-back exercise involved locating and reviewing a significant number of case notes to identify those patients who may have been exposed to this infection.  A Patient Notification Exercise (PNE), led by Aneurin Bevan University Health Board has been put in place.  As well as covering its local area, Aneurin Bevan University Health Board is co\-ordinating the response for patients from Cwm Taf and Betsi Cadwaladr Health Boards.  


Aneurin Bevan University Health Board is writing to at least 3,000 patients this week and a further 2,000 patients next week, who have been identified as having definitely or possibly received certain procedures from the healthcare worker. The vast majority are in Aneurin Bevan University Health Board’s locality, with a small number in both Cwm Taf and Betsi Cadwaladr University Health Boards. Where patients have moved out of these areas every effort is being made to contact them.


People who receive a letter are being offered counselling and advice on what to do next.  The letter provides details of a dedicated telephone helpline number which is staffed with trained individuals.  Clinics have been set up to provide testing for these individuals and appointments will be arranged over the helpline. NHS Direct Wales, on 0845 46 47, is providing a general helpline service for those who may be concerned, but have not been identified through the Patient Notification Exercise.


UKAP is advising the Welsh response as part of a UK\-wide approach.  Further patients may be contacted in the light of additional advice on risk categories.  The response is also being supported throughout by Public Health Wales.


The identity of the healthcare worker is not being released.  It is extremely important that all Hepatitis C infected patients (including healthcare workers) receive the same right to confidentiality as any other patient seeking or receiving medical care. Like most people who are infected with Hepatitis C, the healthcare worker had no symptoms and was unaware of the infection until after retirement.  As soon as a transmission was confirmed, an incident response was put in place.


Since 2007, all healthcare workers who are new to the NHS should be offered a Hepatitis C test and anyone performing surgical procedures for the first time (known as Exposure Prone Procedures) should be tested for Hepatitis C by their employing Trust or Health Board.  


I want to emphasise that the risk of infection is low and that we are offering testing purely as a precaution.  As few as 1 in 250 people in the UK carry Hepatitis C infection which does not automatically lead to health problems.  It is important to identify people who may have been infected because treatment can help clear the infection in up to 80% of cases.


I would like to express my gratitude to colleagues in the other UK administrations and health services for their co\-operation in dealing with this incident.  


This statement is being issued during recess in order to keep members informed. Should members wish me to make a further statement or to answer questions on this when the Assembly returns I would be happy to do so.